ಐದೈದು ಸರಣಿಯಲ್ಲಿ ಅವತಾರ್ : 13 ವರ್ಷಗಳ ಬಳಿಕ ತೆರೆಗೆ ಬಂದ ಬಾಕ್ಸ್ ಆಫೀಸ್ ಕಿಂಗ್

ಸಿನಿಲೋಕದಲ್ಲಿಯೇ ‘ಅವತಾರ್’ ಸಿನಿಮಾ ಇತಿಹಾಸವನ್ನೇ ಸೃಷ್ಟಿಮಾಡಿತ್ತು. 2009ರಲ್ಲಿ ರಿಲೀಸ್ ಆದ ಈ ಸಿನಿಮಾ ಭರ್ಜರಿ ಕಲೆಕ್ಷನ್ ಮಾಡಿ ಎಲ್ಲರ ಗಮನ ಸೆಳೆದಿತ್ತು. ಆದರೆ ಈಗ ಈ ಸಿನಿಮಾದ ಮತ್ತೊಂದು ಸೀಕ್ವೆಲ್ ರಿಲೀಸ್ ಆಗುತ್ತಿದೆ.

2009ರಲ್ಲಿ ರಿಲೀಸ್ ಆಗಿದ್ದ ‘ಅವತಾರ್’ ಸಿನಿಮಾದ ಸೀಕ್ವೆಲ್ ಬರುತ್ತೆ ಎಂದು ಅದೇ ಚಿತ್ರತಂಡ ಘೋಷಣೆ ಮಾಡಿತ್ತು. ಅಂದಿನಿಂದ ಸೀಕ್ವೆಲ್ ಟೈಟಲ್ ಬಗ್ಗೆ, ಯಾವತ್ತು ರಿಲೀಸ್ ಆಗುತ್ತೆ ಎಂಬುದರ ಬಗ್ಗೆ ಚರ್ಚೆಯಾಗುತ್ತಲೇ ಇತ್ತು. ಈ ಎಲ್ಲ ಪ್ರಶ್ನೆಗಳಿಗೂ ಇಂದು ತೆರೆ ಬಿದ್ದಿದೆ. ಇದನ್ನೂ ಓದಿ:  ‘ಕಾತುವಕುಲಾ ರೆಂಡು ಕಾದಲ್’ ರಿಲೀಸ್: ತಿರುಪತಿ ಆಶೀರ್ವಾದ ಪಡೆದ ನಯನತಾರಾ, ವಿಘ್ನೇಶ್ ಶಿವನ್

Just announced at CinemaCon, Avatar: The Way of Water only in theaters December 16, 2022 pic.twitter.com/1K4giX7nNj

— 20th Century Studios (@20thcentury) April 27, 2022

2022ನೇ ಸಾಲಿನ ಸಿನೆಮಾಕೋನ್ ವಾರ್ಷಿಕ ಸಮಾರಂಭದಲ್ಲಿ ಏಪ್ರಿಲ್ 25-28ರಂದು ನಡೆಯಿತು. ಈ ಕಾರ್ಯಕ್ರಮದಲ್ಲಿ ದೊಡ್ಡ ಸಿನಿಮಾ ಫಸ್ಟ್ ಲುಕ್ ಮತ್ತು ರಿಲೀಸ್ ಮಾಡುವ ದಿನಾಂಕವನ್ನು ಬಹಿರಂಗ ಪಡಿಸುತ್ತದೆ. ಅದೇ ಅವತಾರ್ ಸಿನಿಮಾ ಸೀಕ್ವೆಲ್ ಬಗ್ಗೆ ಫೋಷಣೆ ಮಾಡಲಾಗಿದೆ. ಈ ಫೋಷಣೆಯಲ್ಲಿ ಈ ಸಿನಿಮಾಗೆ ‘ಅವತಾರ್: ದಿ ವೇ ಆಫ್ ವಾಟರ್’ ಟೈಟಲ್ ಇಟ್ಟಿದ್ದು, 2022ರ ಡಿ.18ರಂದು ಸಿನಿಮಾ ರಿಲೀಸ್ ಆಗುತ್ತೆ ಎಂದು ಅಧಿಕೃತವಾಗಿ ತಿಳಿಸಿದೆ.

ಅವತಾರ್ ಜೇಮ್ಸ್ ಕ್ಯಾಮರೂನ್ ನಿರ್ದೇಶನ ಚಿತ್ರವಾಗಿದ್ದು, ದೊಡ್ಡಮಟ್ಟದಲ್ಲಿ ನಿರೀಕ್ಷೆಯಿದೆ. ಅಲ್ಲದೇ ಸಿನೆಮಾಕೋನ್ ಇವೆಂಟ್‌ನಲ್ಲಿ ‘ಅವತಾರ್:ದಿ ವೇ ಆಫ್ ವಾಟರ್’ ಸಿನಿಮಾದ 2 ದೃಶ್ಯಗಳನ್ನು ತೋರಿಸಲಾಗಿದೆ.

13 ವರ್ಷಗಳ ಬಳಿಕ
ಅವತಾರ್ ಇನ್ನೂ 5 ಸರಣಿ ಬರಲಿದೆ ಎಂದು ಚಿತ್ರತಂಡ ತಿಳಿಸಿದೆ. 2009ರಲ್ಲಿ ಮೊದಲ ಸರಣಿ ರಿಲೀಸ್ ಆಗಿದ್ದು, 2022ರಲ್ಲಿ ಮತ್ತೊಂದು ಸರಣಿ ರಿಲೀಸ್ ಆಗುತ್ತಿದೆ. ಬರೋಬ್ಬರಿ 13 ವರ್ಷಗಳ ನಂತರ ಅವತಾರ್ ಮತ್ತೆ ಪ್ರೇಕ್ಷಕರ ಮುಂದೆ ಬರುತ್ತಿದೆ. ಈ ಇವೆಂಟ್ನಲ್ಲಿ ‘ಅವತಾರ್ 2’ ಜೊತೆಗೆ ಇತರ 3 ಸರಣಿಗಳ ರಿಲೀಸ್ ದಿನಾಂಕ ಸಹ ಘೋಷಣೆಯಾಗಿದೆ. ‘ಅವತಾರ್ 3’ 2024ರ ಡಿ.20 ರಂದು, ‘ಅವತಾರ್ 4’ 2026ರ ಡಿ.18 ಮತ್ತು ‘ಅವತಾರ್ 5’ 20228ರ ಡಿ.22ರಂದು ರಿಲೀಸ್ ಆಗುತ್ತೆ ಎಂದು ಘೋಷಣೆ ಮಾಡಿದ್ದಾರೆ. ಇದನ್ನೂ ಓದಿ: ಕ್ಯಾನ್ಸರ್ ಚಿಕಿತ್ಸೆಯಲ್ಲಿರುವಾಗಲೇ ಇಂಟರ್ವ್ಯೂ ಅಟೆಂಡ್ ಮಾಡಿದ ಹಠವಾದಿ

ಹಾಲಿವುಡ್ ಜನರಿಗೆ ಡಿಸೆಂಬರ್ ತುಂಬಾನೇ ವಿಶೇಷ. ಈ ಸಮಯದಲ್ಲಿ ಕ್ರಿಸ್ಮಸ್ ಇರುವ ಹಿನ್ನೆಲೆ ನಿರ್ಮಾಪಕರು ತಮ್ಮ ಸಿನಿಮಾ ಡಿಸೆಂಬರ್ನಲ್ಲಿಯೇ ರಿಲೀಸ್ ಮಾಡುವುದಕ್ಕೆ ಹೆಚ್ಚು ಒತ್ತನ್ನು ಕೊಡುತ್ತಾರೆ. ಕಳೆದ ವರ್ಷ ಡಿ.16ರಂದು ರಿಲೀಸ್ ಆದ ‘ಸ್ಪೈಡರ್ ಮ್ಯಾನ್:ನೋ ವೇ ಹೋಂ’ ಸಿನಿಮಾ ರಿಲೀಸ್ ಆಗಿ ಸಾವಿರಾರು ಕೋಟಿ ಚಾಚಿಕೊಂಡಿದೆ. ಈ ವರ್ಷ ರಿಲೀಸ್ ಆಗುತ್ತಿರುವ ‘ಅವತಾರ್:ದಿ ವೇ ಆಫ್ ವಾಟರ್’ ರಿಲೀಸ್ ಆಗಿ ಯಾವ ರೀತಿ ಕಮಾಲ್ ಮಾಡುತ್ತೆ ಎಂಬುದು ಕಾದು ನೋಡಬೇಕು.